REPUBLIKA HRVATSKA

SREDNJA ŠKOLA PETRA ŠEGEDINA

 KORČULA

 KLASA:112-02/25-2/4

 URBROJ:2117-138/01-25-3

 Korčula; 17.ožujka 2025.godine

Na temelju članka 13. Pravilnika o postupku zapošljavanja te procjeni i vrednovanju kandidata za zapošljavanje u Srednjoj školi Petra Šegedina,Korčula (dalje u tekstu: Pravilnik), Povjerenstvo za procjenu i vrednovanje kandidata za zapošljavanje po Natječaju objavljenog dana 17.ožujka 2025. godine, obavještava kandidate o

SADRŽAJU I NAČINU TESTIRANJA, PRAVNIM I DRUGIM IZVORIMA ZA PRIPREMANJE KANDIDATA ZA TESTIRANJE

 za radno mjesto:

**1.**Nastavnik/ica koji obavlja poslove nastavnika/ce latinskog jezika,na određeno nepuno radno vrijeme- 4 sata u nastavi tjedno, do povratka djelatnice sa roditeljskog dopusta,1 izvršitelj/ica

**2**. Nastavnik/ca fizike i matematike,na određeno puno radno vrijeme do povratka djelatnice sa roditeljskog dopusta - 1. izvršitelj/ica

**3**.Nastavnik/ca koji obavlja poslove nastavnika/ce stručno teorijskih sadržaja / iz područja elektrotehnike/,na određeno nepuno radno vrijeme,-11 sati u nastavi tjedn najdulje do 31.kolovoza 2025,-1.izvršitelj/ica

PRAVILA I NAČIN TESTIRANJA

Sukladno odredbama Pravilnika obavit će se provjera znanja i sposobnosti kandidata za kandidate koji ispunjavaju formalne uvjete natječaja. Provjera se sastoji od dva dijela i to pisane provjere znanja kandidata. te razgovora (intervjua) kandidata s Povjerenstvom za vrednovanje kandidata (dalje u tekstu: Povjerenstvo)

1. Pisano testiranje

Kandidati su obvezni pristupiti provjeri znanja i sposobnosti putem pisanog testiranja. Ako kandidat ne pristupi testiranju, smatra se da je povukao prijavu na natječaj. Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata. Testiranju ne mogu pristupiti kandidati koji ne mogu dokazati identitet i osobe za koje je Povjerenstvo za vrednovanje kandidata utvrdilo da ne ispunjavaju formalne uvjete iz natječaja, te čije prijave nisu potpisane, pravodobne i potpune. Nakon utvrđivanja identiteta kandidata, Povjerenstvo će podijeliti testove kandidatima. Po zaprimanju testa kandidat je dužan upisati ime i prezime u za to označenom mjestu na testu.

Za vrijeme testiranja nije dopušteno:

* koristiti se bilo kakvom literaturom niti bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija i
* razgovarati s ostalim kandidatima

Ukoliko kandidat postupi suprotno pravilima testiranja, biti će udaljen s testiranja, a njegov rezultat Povjerenstvo neće priznati niti ocijeniti.

Područje procjene za pismeno testiranje odnosi se na propise i primjenu propisa za odgojno obrazovne radnike i traje ukupno 45 minuta. Uz svako pitanje iskazan je broj bodova kojim se vrednuje ispravan rezultat.

Nakon obavljenog testiranja, Povjerenstvo utvrđuje rezultat testiranja za svakog kandidata koji je pristupio testiranju. Pravo na pristup razgovoru s Povjerenstvom ostvaruje kandidat koji je na pisanom testiranju provjere znanja iz propisa za odgojno obrazovne radnike ostvario najmanje 50% bodova od ukupnog broja bodova pisanog testa.

Kandidat koji ne zadovolji na pismenom testiranju ne ostvaruje pravo na pristup razgovoru (intervjuu) s Povjerenstvom.

Pravni i drugi izvori za pripremanje kandidata za pismeno testiranje su:

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18,98/19 i 64/20,151/22,155/23 i 156/23),
2. Zakon o strukovnom obrazovanju (NN 30/09,24/10,22/13,25/18,69/22)
3. Statut Srednje škole Petra Šegedina Korčula
4. Pravilnik o načinu, postupcima i elementima vrednovanja učenika u osnovnoj i srednjoj školi (NN 112/2010,82/2019,43/2020.)
5. Pravilnik o normi rada nastavnika u srednjoškolskoj ustanovi (NN,94/2010)
6. Pravilnik o kriterijima za izricanje pedagoških mjera (NN 94/2015, 3/2017)

**2.**Usmeni razgovor (intervju) s Povjerenstvom

Na razgovor (intervju) s Povjerenstvom pozivaju se kandidati koji ostvare pravo na pristup intervjuu.

Ukoliko se intervju održava istog dana kada i pisano testiranje, Povjerenstvo će po završetku vrednovanja pisanog uratka kandidata, usmenim putem obavijestiti kandidate o postignutim bodovima na pisanom testiranju i pozvati kandidate koji su ostvarili 50% bodova od ukupnog broja bodova na usmeno testiranje (intervju) s Povjerenstvom.

Povjerenstvo u razgovoru s kandidatima utvrđuje znanja, sposobnosti, interese i motivaciju kandidata za rad u školi. Svaki član Povjerenstva ima pravo postaviti tri pitanja, a odgovor kandidata na pojedino pitanje vrednuje od 0 – 5 bodova koji se na kraju zbrajaju.

Smatra se da je kandidat zadovoljio ako je ostvario najmanje 50% bodova od ukupno mogućeg broja bodova na intervjuu.

**3**.Utvrđivanje rezultata i obavještavanje kandidata o rezultatima

Nakon utvrđivanja svih rezultata testiranja, Povjerenstvo utvrđuje rang listu kandidata koju isti dan dostavlja ravnatelju Škole. Na temelju utvrđene rang liste kandidata ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa sve u skladu s čl 19. Pravilnika .

Sve kandidate izvješćuje se o rezultatima natječaja u roku od 15 dana od dana sklapanja ugovora o radu sa izabranim kandidatom i to putem mrežnih stranica Škole sukladno čl. 23. Pravilnika.

 Povjerenstvo za procjenu i vrednovanje

 kandidata za zapošljavanje